kardosdrur/scandi-wiki huggingface dataset:
Merkur Andelskasse

Merkur Andelskasse er et dansk pengeinstitut organiseret som en andelskasse, der kombinerer klassisk bankdrift (indlån og udlån, samt fravalg af spekulation) med et ønske om at påvirke samfundet i bæredygtig retning gennem bankvirksomhed. Andelskassens hovedformål er at fremme en bæredygtig samfundsudvikling – miljømæssigt, socialt og kulturelt. Derfor låner man kun ud til økologisk bæredygtige virksomheder, friskoler, børnehaver, samt kulturelle og sociale projekter m.m. Udlån til virksomheder sker på baggrund af en vurdering af både de økonomiske og de samfundsmæssige, økologiske, sociale og kulturelle aspekter.

Merkur deltager i flere internationale netværk af ligesindede banker og finansielle institutter, bl.a. Global Alliance for Banking on Values, International Association of Investors in the Social Economy og European Federation of Ethical and Alternative Banks.

Ved udgangen af 2017 havde Merkur 29.888 kunder, og en balance på ca. 3.5 mia. Merkur har afdelinger i København, Aalborg og Aarhus.

Merkur startede i 1982 som en privat spare- og låneforening i Aalborg. Medlemmerne kunne så sætte penge ind på en konto og foreningen kunne finansiere små projekter blandt medlemmerne. Stifterne ville grundlæggende selv tage ansvar for, hvad deres penge blev brugt til. Fra 1985 blev foreningen omdannet til en andelskasse og dermed åben for offentligheden, samt ved samme lejlighed underlagt det almindelige tilsyn fra Finanstilsynet.

Merkur har hentet inspiration fra lignede banker i udlandet, fra bæredygtighedsprincipper og fra Rudolf Steiners analyse af samfundets grundlæggende funktioner fra 1919, hvor de optimale betingelser for erhvervsliv, kulturliv (herunder forskning og uddannelse) og lovgivning/forvaltning undersøges. Merkur har siden oprettelsen i 1982 arbejdet med finansiering af sociale, kulturelle og miljøvenlige erhvervsprojekter. Merkur er et fuldt udbygget pengeinstitut på både privat- og erhvervsområdet, og er bl.a. pengeinstitut for en række NGO'er.

Udover klassiske bankprodukter har Merkurs kunder mulighed for at vælge mere holdningsbaserede måder at spare op på. F.eks. kan kunderne vælge at øremærke deres opsparing, så pengene lånes ud til finansiering af Fair Trade-handel med leverandører i den tredje verden, eller man kan vælge at støtte forskellige humanitære organisationer eller en miljøorganisation via sin opsparing. I 2017 var Merkur, som den første bank i Danmark, med til i samarbejde med virksomheden Crowdinvest , at udbyde Crowdfunding af virksomheder, eller såkaldt Equity Crowdfunding.

Merkur tilbyder i samarbejde med blandt andet den hollandske etiske bank Triodos om formidling af etiske investeringsprodukter, som også tilbydes i forbindelse med pensionsopsparinger og firmapensioner. i 2017 formidlede Merkur bæredygtige og etiske investeringer for 537 mio. kr.

Eksterne henvisninger 
 Merkurs hjemmeside

Banker i Danmark
Etableret i 1982
Andelsselskaber i Danmark
Hof (flertydig)

Hof har flere betydninger:

 Hof – en konge eller fyrstes husholdning
 Hof (Saale) (Saale) er en by i Bayern i Tyskland
 Hof (Vestfold) – En kommune i Vestfold fylke i Norge
 HOF – tidligere benyttet navn for Carlsberg Pilsner

Se også
 Hov (helligsted) – eller hof, religiøs bygning i Norden fra før-kristen tid.
Kærup (Benløse Sogn)

Kærup er en herregård i Benløse Sogn i Ringsted Kommune, ca. 2,5 km nordøst for Ringsted. Gården nævnes første gang i 1480, da en mand ved navn Bo Jenssen til Kærup omtales i et tingsvidne. Den nuværende hovedbygning er opført i 1841-1842. Der er i dag kun 10 hektar tilbage af Kærup Gods.

Ejere af Kærup 

(1480-1504) Bo Jenssen
(1504-1536) Ringsted Kloster
(1536-1664) Kronen
(1664-1680) Niels Olufsen
(1680-1690) Laurids Sørensen
(1690-1718) Jens Sørensen Rachlow
(1718-1720) Kronen
(1720-1724) Christian Carl Frederiksen Gabel
(1724-1731) Jørgen Langfelt
(1731-1741) Krigshospitalskassen
(1741-1772) Peter Johansen Neergaard 
(1772-1793) Johan Thomas de Neergaard
(1793-1804) Peter Johansen de Neergaard (sønnesøn til Peter Johansen Neergaard)
(1804-1812) Jørgen Pedersen Qvistgaard
(1812-1825) Lorentz Fisker / Frederik V. Schlegel
(1825-1827) Magnus Joachim greve Scheel-Plessen
(1827-1869) Gustav Grüner
(1869-1890) Georg Johan Røebye Grüner
(1890-1906) P.C. Howden-Rønnenkamp
(1906-1913) Gustav Elias Grüner
(1913-1915) Christian Møller
(1915-1923) Niels Svendsen
(1923-1926) Enkefru Svendsen
(1926-1931) Carl Boisen Thøgersen nr1
(1931-1989) Carl Boisen Thøgersen nr2
(1989-2006) Kærup Gods A/S
(2006-) Kærup Erhvervspark A/S

Herregårde i Ringsted Kommune
Herregårde i Sorø Amt
Vilsted Sø

Vilsted Sø er med sine 450 hektar (4,6 km2) Nordjyllands næststørste sø efter Lund Fjord med sine 491 ha.
Vilsted sø blev genskabt i 2005-2006 efter at have været afvandet i 
mere end 100 år. 

Den nye sø er tilgængelig for offentligheden via stier, bådebroer og udsigtstårne, og flere af faciliteterne er handicapvenlige. Bag genskabelsen af søen står Nordjyllands Amt og Skov- og Naturstyrelsen. Vilsted sø og omgivende enge ejes af den naturbevarende Aage V. Jensen Naturfond. Selve driften af området henhører fra 2007 til Buderupholm Statsskovdistrikt.

Vilsted Sø, der blev indviet 26. august 2006, er først og fremmest en naturoplevelse, hvor der er et rigt fugle- og dyreliv med et stort antal ynglefugle, ligesom der er en forventning om at her hurtigt skabes en rigdom af vilde planter og sjældne insekter. Vilsted Sø overgås i størrelse og betydning kun af Vejlerne i Han Herred.

Rundt om søen er der anlagt en 22 kilometer lang sti, som er beregnet for både gående, cyklende og ridende. En ridesti langs søen er i sig selv en stor gevinst, og samtidig er strækningen udpeget til regional cykelrute 38. En 240 meter lange træbro over søen blev indviet 28. juni 2015 

Vilsted Sø kan bruges til sejlads med kajak og kano, og skoler i hele Nordjylland kan anvende området til aktiviteter inden for naturfag og idræt.

Hele projektet omfatter ca. 950 hektar sø og ferske enge. Det er beregnet, at Vilsted Sø vil forhindre udledning af ca. 210 tons kvælstof om året – som ellers ville strømme fra de dyrkede marker via Bjørnsholm Å ud i Limfjorden. I søen og de tilhørende vådområder omsætter naturlige bakterier kvælstoffet i vandet til uskadeligt kvælstof i luften.

Fugleliv
Den genoprettede sø blev hurtigt hjemsted for en lang række fugle, bl.a.  ænder, gæs, brushaner, klyder og viber, og i 2019 blev den også hjemsted for et havørnepar.

Eksterne kilder/ henvisninger 

 Folder om søen  udgivet af Aage V. Jensens Fonde

Naturområder i Nordjylland
Søer i Vesthimmerlands Kommune
Det gyldne bjerg

Eksemplet om det gyldne bjerg fremførtes af den skotske empirist David Hume i 1748 i "An Enquiry concerning Human Understanding". David Hume hævdede at alle menneskets forestillinger stammer fra sanseindtryk og selv ideer, som ikke lod sig sanse blot var sammensat af enklere ideer. "Det gyldne bjerg" viser denne påstand:

Grunden til, at vi kan have en meningsfuld forestilling om et gyldent bjerg, er, at vi har sanset både ”det gyldne” (fx en guldmønt) og et bjerg. Tankeaktiviteten er således: "gyldenhed" + "bjerg" = "gyldent bjerg".

En blind kan ikke have en forestilling om et gyldent bjerg, da han ikke har sanset ”det gyldne”. Empirismens slagord ligger således i påstanden: ”Intet er i bevidstheden, som ikke først har været i sanserne”.

Erkendelsesteori
Asp Kirke

Asp Kirke ligger i landsbyen Asp, ca. 8 km sydvest for Struer i Asp Sogn i Struer Kommune, Viborg Stift og blev bygget engang i 1200-tallet på en af nogle mindre bakkeknuder langs den nordre side af Asp bakkeø; den største af disse er Sirlyngbjerg. Disse bakkeøer bærer ret tydelig vidnesbyrd om, at de i sidste istid har været nære naboer til isbræens rand og smeltevandets kræfter.

Skønt dens svære kampestensmure har mærket tidens tand, står den dog i helhed, som man dengang byggede den, et mægtigt arbejde med datidens redskaber. Et tårn opført vel godt et par århundreder senere voldte i tidens løb flere kvaler, og der måtte naturligvis også stadig repareres ved selve kirken.

Eksterne henvisninger 

 Asp Kirke  hos Nordens Kirker
 Asp Kirke hos KortTilKirken.dk
 Asp Kirke hos danmarkskirker.natmus.dk (Danmarks Kirker, Nationalmuseet)

Kirker i Struer Kommune
Kirker i Viborg Stift
Kirker i Ringkøbing Amt
Brønshøj Boldklub

Brønshøj Boldklub er en fodboldklub fra den københavnske bydel, Brønshøj og blev grundlagt 15. maj 1919. På den stiftende generalforsamling blev Julian Suhr valgt som formand, mens Svend V. Olsen valgtes som næstformand og sekretær. Klubben har hjemmebane på Tingbjerg Idrætspark også kaldet "Tingbjerg Ground".

Organisatorisk tilhørsforhold 
Brønshøj Boldklub hørte fra den stiftende generalforsamling og indtil 1922 under Nørrebro Boldspil Union, hvorefter klubben blev optaget i Københavns Boldspil-Unions (K.B.U.) C-række.

Fusioner 
Brønshøj Boldklub har igennem tiden fusioneret med en række klubber, hvilket har haft indflydelse på spillerdragten; klubbens navn har dog altid været Brønshøj Boldklub. Det hele begyndte i 1923, hvor der blev fusioneret med BK Enigheden og også Præstevangens Boldklub (1927) samt Bella (1931) nåede indenfor ti år at blive føjet til fusionslisten i Brønshøj. Herefter skal man helt frem til 1973 for at finde den seneste – her var det Tingbjerg Idrætsforening som blev indlemmet.

Bedste resultater 
Brønshøj Boldklub havde indtil 2021 været divisionshold uafbrudt siden sæsonen 1945/46, og havde deres bedste resultat i Danmarksturneringen med en 5. plads i 1984. Brønshøj har spillet i den bedste række i tre perioder: 1962-1964, 1970-1972 og 1983-1989.

I pokalturneringen er det bedste resultat for Brønshøj Boldklub en semifinaleplads, som man er kommet frem til fire gange:
 1955/56, modstander AB, resultat af først kamp 2-2 (1-1, før forlænget spilletid), omkampen vandt AB 2-0
 1957/58, modstander KB, resultat af først kamp 4-4 (3-3, før forlænget spilletid), omkampen vandt KB 2-0
 1960/61, modstander AGF, resultat et 1-2 nederlag
 1987/88, modstander Brøndby IF, resultat: Brønshøj vandt ude med 1-0 og tabte hjemme med 4-1 og dermed 4-2 sammenlagt

Brønshøj vandt liga-cuppen i 1982 (på det tidspunkt kaldt Carlsberg Grand Prix) med en 3-0 sejr over Hvidovre IF på mål af Peer Goe, Kent Nielsen og Johnny Eliasen.

Flest kampe 
Brian Kaus, 350 kampe. (1985-89 og 1996-2004)

Flest mål 
Kaj Petterson, 314 mål. (1938-54)

Landsholdsspillere 
Følgende personer har spillet på det danske landshold, samtidigt med at de spillede for Brønshøj Boldklub:

Nuværende spillertrup 

Oversigt sidst opdateret: 2. februar 2022

Spillertransfers 

 (lejeaftale slut)
 (lejeaftale slut)
 (lejeaftale slut)

 (lejeaftale slut)

Placeringer i Danmarksturneringen siden 1945 
De sportslige resultater for klubbens førstehold i Danmarksturneringen igennem årene:

Eksterne henvisninger 
 Brønshøj Boldklubs officielle hjemmeside

Referencer 

 
Etableret i 1919
Esajas Kirke

Esajas Kirke også kaldt Esajaskirken er en kirke, der ligger i Malmøgade på Indre by i Københavns Kommune, tæt på Østre Anlæg og Sortedams Sø.

Historie 
Det københavnske Kirkefond stillede grunden til rådighed, mens kirken blev opført for penge indsamlet af menigheden. Kirken blev opført i perioden 1903-1912 og tegnet af arkitekten Thorvald Jørgensen. Først blev krypten bygget, som fungerede som kirkerum fra 1903. Resten af kirken stod færdig i 1912, hvorefter gudstjenesten rykkede op til det øvre kirkerum, mens krypten blev brugt af menighedssamfundet.

Fra 1932 til i hvert fald 1990 var kirkens menighed præget af at være delt i to lejre med hver sin præst.

Kirkebygningen og inventar 
Kirken deler med blandt andet dens massive facadetårne visse stiltræk med Tveje Merløse Kirke.

Kirken er opført i senromansk stil som en korskirke i røde mursten med granitkvadre i som fundament. Over korsskæringen er et centraltårn med pyramidespir, i østgavlen er en lille apsis, og mod vest to tårne med pyramidespir. Hovedindgangen i vest er ad en granitportal, der flankeres af to ærkeengle udført af Anders Bundgaard. Kirkeskibet er tredelt. Midterskibet og korsarmene har tøndehvælv, korsskæring og sideskibe har krydshvælv.

En glasmosaik fra 1914 af Joakim Skovgaard, med korsfæstelsen som motiv, fungerer som alterudsmykning. Orgelet har 16 stemmer og blev bygget af Frobenius Orgelbyggeri i 1958.

Kirkebygningen

Referencer

Literatur 
 Storbyens virkeliggjorte længsler ved Anne-Mette Gravgaard. Kirkerne i København og på Frederiksberg 1860-1940. Foreningen til Gamle Bygningers Bevaring 2001.

Eksterne kilder og henvisninger 

 Esajas Kirke  hos nordenskirker.dk
 Esajas Kirke  hos KortTilKirken.dk
 Esajas Kirke i Østervold Sogn 

Kirker i Københavns Kommune
Kirker i Københavns Amt
Kirker i Københavns Stift
Østerbro
Kombination (undertøj)

I et forsøg på at forenkle kvindens dragt opfandt man i 1800-tallet på at sy nogen af de forskelige dele sammen i kombinationer.

Se også
 Bukser
 Chemise
 Underkjole

Klædedragter
Undertøj

br:Lostenn
de:Unterkleid
en:Slip (clothing)
es:Enagua
ja:スリップ (衣類)
nl:Onderrok
Arsenal Stadium

Arsenal Stadium var tidligere stadion for den engelske fodboldklub Arsenal F.C.. Stadionet gik også under navnet Highbury grundet beliggenheden i den londonske bydel af samme navn. Klubben er dog nu flyttet til det nye Emirates Stadium. Stadionet blev i 2006 ombygget og huser i dag boligbebyggelse.

Fodboldstadioner i London
Arsenal F.C.
Etableret i 1913
Ophørt i 2006
White Hart Danes

White Hart Danes (WHD) er en dansk fanklub af engelske fodboldklub Tottenham Hotspur.

Eksterne henvisninger 
 http://www.spurs.dk

Fodboldfanklubber
Tottenham Hotspur F.C.
Hagelbjerggård

Hagelbjerggård var en avlsgård under Ringsted Kloster. Gården ligger i Benløse Sogn i Ringsted Kommune. Hovedbygningen er opført i 1872. Hagelbjerggård er på 130 hektar.

arkæologiske fund 

På gårdens marker er der gjort flere fund fra stenalderen. I 1971 fandt man således det såkaldte Hagelbjerggård-depot med 15 slebne tyndnakkede flintøkser. Der er gjort flere fund er gjort i 1982 og 1991

Referencer

Eksterne Links 
Nationalmuseet 

Den Store Danske

Ejere af Hagelbjerggård 
 (1850-1913) Ringsted Kloster
 (1913-1940) H. P. Simonsen
 (1940-1996) Slægten Simonsen
 (1996-) Nicolaj Simonsen

Kilder 

Herregårde i Ringsted Kommune
Rundhøjkollegiet

Rundhøjkollegiet er et kollegium i Rundhøjparken (Rundhøj Allé) i Holme i det sydlige Aarhus. Kollegiet, der er en afdeling i Højbjerg Andelsboligforenig, har 69 værelser. 
Alle værelser har eget toilet, bad og køkken. kollegiet blev renoveret i 2007. 
Tildeling af værelser sker gennem Kollegiekontoret.

Kollegier i Aarhus
Brøndby Support

Brøndby Support er Brøndby IF's officielle fanklub.
Klubben er stiftet 30. april 1993 og har ca. 4500 medlemmer.

Brøndby Support har et værested ved Brøndby Stadion, kaldet Hytten. Her kan man være før og efter kamp og købe øl, vand og mad

Bestyrelse 
Formand: Sarah Agerklint.
Næstformand: Morten Small.

Eksterne henvisninger 
Brøndby Support
Brøndby Supports bestyrelse

Fanklubber fra Danmark
Fodboldfanklubber
Support
Etableret i 1993
Brutto, netto og tara

Brutto, tara og netto er udtryk der blandt andet anvendes i forbindelse med løn, skat, vægt og priser.

Oprindelse 
Brutto - fra italiensk brutto 'snavset, rå', af latin brutus 'rå, dyrisk'

Tara - fra arabisk tarha egentlig 'det som kastes bort' 

Netto - fra italiensk netto 'klar, ren, nøjagtig'

Anvendelse

Vægt 

I forbindelse med vægten af en vare anvendes netto uden emballage, tara for selve emballagens vægt og brutto med emballage. 

Tara kan for eksempel ses på gasflasker. En 5 kg flaske (netto, den rene gasvægt) kan være påtrykt 8,8 kg tara. Det vil sige en fuld flaske vejer 13,8 kg brutto.

Hvis man har en vejeseddel fra en grusgrav, så er tara lastbilens tomvægt, brutto er lastbilens vægt efter at den er lastet, og netto er vægten af selve lasten.

Priser 
Begreberne brutto og netto bruges også i forbindelse med priser, hvor nettopris + omkostninger (tara) = bruttopris.

Løn og skat 
Begreberne benyttes også i anden sammenhæng - således kan bruttoløn betegne den løn din arbejdsgiver udbetaler inden fratrækning af skat, mens nettoløn er et udtryk for det beløb der overføres til medarbejderens bankkonto.

På samme måde anvendes udtrykket "bruttoskat" om skat som beregnes af den samlede indkomst uden eventuelle skattefradrag.

Begrebspar

he:שכר#שכר ברוטו
Lille Svenstrup

Lille Svenstrup er et gods der ligger i Bringstrup Sogn i Ringsted Kommune. Hovedbygningen er opført i 1898. 
Lille Svenstrup Gods er på 550 hektar

Ejere af Lille Svenstrup 

(1688-1722) Kronen
(1722-1754) Ferdinand Anton greve Danneskiold-Laurvig
(1754-1760) Frederik Ludvig greve Danneskiold-Laurvig
(1760-1794) Anna Joachimine von Ahlefeldt gift Danneskiold-Laurvig
(1794-1795) Anna Maria Jensdatter Møller gift Bruun de Neergaard
(1795-1801) Johan Andreas Bruun de Neergaard
(1801-1810) Jacobus Dionysius Johannes Schaanning
(1810-1841) Forskellige Ejere
(1841-1851) Christian Ravn Andreasen 
(1851-1897) Kammerherre Georg Johan Røebye Grüner
(1897-1927) Hofjægermester Gustav Gunnar Georg Garth-Grüner
(1927-1959) Kammerherre, Hofjægermester Georg Christian Garth-Grüner
(1959-1969) Kammerherre, Hofjægermester Georg Christian Garth-Grüner / Kammerherre, Hofjægermester, Ridder Torben Gustav Garth-Grüner
(1969-1999) Kammerherre, Hofjægermester, Ridder Torben Gustav Garth-Grüner
(1999-) Hofjægermester Hans Peder Garth-Grüner

Kilder og henvisninger
Websted

Herregårde i Ringsted Kommune
Herregårde i Sorø Amt
Snerle

Snerle kan henvise til det danske navn for to forskellige planteslægter i Snerle-familien (Convolvulaceae):
 Snerle (Calystegia)
 Snerle (Convolvulus)
Snerle (Calystegia)

Slægten Snerle (Calystegia) rummer mere end 25 arter, som er fordelt i alle tempererede egne af kloden. Det er urteagtige planter, som er nedliggende eller slyngende. Bladene er spredte og helrandede. Blomsterne er store og tragtformede, oftest hvide (sjældent lyserøde eller stribede). Frugten er en kapsel med ganske få frø. Her nævnes kun de arter, som er vildtvoksende i Danmark, eller som dyrkes her.

 Gærdesnerle (Calystegia sepium)
 Havesnerle (Calystegia pulchra)
 Strandsnerle (Calystegia soldanella)

Se også 
 Snerle (Convolvulus) om den anden planteslægt, som bærer det danske navn Snerle.

Snerle-familien
Sankt Mortens Kirke

Sankt Mortens Kirke, flere kirker i Danmark med dette navn:

 Sankt Mortens Kirke (Næstved) – beliggende i Næstved, Sankt Mortens Sogn (Næstved).
 Sankt Mortens Kirke (Randers) – beliggende i Randers, Sankt Mortens Sogn (Randers).
 Sankt Mortens Kirke (Tåsinge) – beliggende på Tåsinge, Bjerreby Sogn.
 Sankt Mortens Kirke (Fur) – beliggende på øen Fur.
 Tyskland
 Sankt Mortens Kirke (Morsum) – beliggende på øen Sild.
Gærdesnerle

 
Gærdesnerle (Calystegia sepium), også skrevet Gærde-Snerle, er en 2-3 meter lang slyngende urt, der vokser i rørsump, baneskråninger eller på strandenge og klitter.

Beskrivelse 
Gærdesnerle er en flerårig urt med en slyngende vækst. Stænglerne er glatte eller meget fint hårede og runde i tværsnit. Bladene er spredte og pilformede med hel rand. Over- og underside er ensartet græsgrøn.

Blomstringen sker i juli-september, hvor man ser de store, hvide (eller sjældent lyserøde), tragtformede blomster sidde enkeltvis ved bladhjørnerne. Frugten er en kapsel med få frø.

Rodnettet er meget dybtgående og kraftigt. Nedliggende stængler slår rod, hvor de berører jorden vedvarende.

Højde x bredde og årlig tilvækst: 3 x 0,25 m (300 x 25 cm/år) – heri ikke medregnet rodskud fra det store rodnet.

Voksested 
Arten har flere underarter, som er knyttet til forskellige nicher. Det fælles er dog, at de foretrækker næringsrige, fugtige voksesteder som rørsumpe og affaldspladser.

Arten findes ofte sammen med bittersød natskygge, lægestokrose, tagrør og bredbladet dunhammer.

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet

Kilder 
 Signe Frederiksen et al., Dansk flora, 2. udgave, Gyldendal 2012. .

Ukrudtsplanter
Store Stygge Ulv

Store Stygge Ulv er en figur fra Disneys tegneserieunivers, navnlig skovuniverset.

Første gang man så ham var 27. maj 1933 i filmen Three Little Pigs. Den fik et par sequels, først Den store stygge ulv fra 1934, hvor ulven mere er hovedfigur. Han efterstræber den lille Rødhætte præcis som i eventyret, og grisene dukker op som hendes redningsmand i stedet for en jæger. Så kom Tre små ulve fra 1936, hvor han havde tre små sønner, der hjalp ham i jagten på De tre små grise. Her udsættes han for den ældste gris' sadistiske "ulveordner," siden har han i tegneserier altid blevet den lille i kamp mod grisene. Den sidste film med ham var i Praktiske Gris i 1939.

Først da han gik til tegneserierne forsynede man ham med kun en søn, Lille Stygge Ulv, som han bor alene med og hemmeligt holder af. Han gør mange forgæves forsøg på at gøre sin flinke søn til en rigtig styg ulv, men det lykkes aldrig, og gentagne gange vender hans skarnsstreger tilbage som en boomerang. Oftest bliver han standset i udførelsen af sine lumske planer af enten Gårdmand Bjørn, Praktiske Gris, sin søn eller af sin mor (Lille Stygge Ulv's bedstemor), der er en af de gode ulve, og som nogle gange kommer på besøg for at holde sin søn lidt i ørerne.

For mange har serierne om ulvene og grisene været det svage punkt i Anders And & Co., men andre mener, at de ikke kan frakendes en vis charme. Forsvarerne af dem ser Store Stygge Ulv som et billede på en mand, der gerne vil være en macho og en barsk fyr, men ikke formår det. Som medlem af Slyngel-klubben gør han det ene ihærdige forsøg efter det andet på at blive anerkendt som en styg ulv blandt de andre medlemmer, men er flere gange endt med at blive smidt ud, fordi hans slyngelstreger altid går i vasken.

Tegnere 
 Carl Buettner
 Gil Turner

Eksterne henvisninger 

 

Anders And-figurer
Ib Thyregod

Ib Thyregod (født 29. juli 1921 i København, død 26. januar 2020 i Brønshøj) er en dansk jurist og højesteretssagfører.

Ib Thyregod er søn af forfatterne Rose født Harrel (1888-1986) og Oskar Thyregod (1875-1944). Han blev i 1949 gift med Kirsten. I 1957 blev han landets yngste beskikkede højesteretssagfører.

Ib Thyregod har været medlem af Folketinget og af Københavns Borgerrepræsentation for partiet Venstre. Han deltog som folketingsvalgt dommer i rigsretssagen mod fhv. justitsminister Erik Ninn-Hansen (Tamilsagen) som kørte mellem 1993 og 1995. Han er æresmedlem i Foreningen Grønlandske Børn, hvis formand han var i 26 år.

Han var advokat hos Thyregod Advokater, København indtil januar 2011.
Han har været gift med Kirsten Thyregod i over 70 år. Ib Thyregod blev den sidste, der bar titlen højesteretssagfører.

Litteratur 
 Kraks Blå Bog 1974

Tidligere folketingsmedlemmer fra Venstre
Advokater fra Danmark
Riddere af Dannebrog
Folketingsmedlemmer i 1960'erne
Folketingsmedlemmer i 1970'erne
Foreningsformænd fra Danmark
Medlemmer af Københavns Borgerrepræsentation i 1900-tallet
Personer i Kraks Blå Bog (afdøde)
Kid A

Kid A er Radioheads fjerde studiealbum udgivet i 2000. Efter udgivelsen af OK Computer i 1997 blev bandet af mange betragtet som et af de største rockbands på den tid. Genren på den nye cd Kid A er derimod langt fra hvad man normalt forbinder med rockmusik, men har alligevel formået at ramme et bredt publikum samt mange anmeldere.

Der er bemærkelsesværdigt nok aldrig blevet udgivet en officiel single eller musikvideo fra dette album.

Spor 

Radiohead-album
Elektroniske album
Album fra 2000